Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1165/98 om konjunkturstatistik

(forelagt af Kommissionen)

BEGRUNDELSE

Rådets forordning (EF) nr. 1165/98 om konjunkturstatistik har dannet grundlag for indsamling af en lang række månedlige og kvartalsvise indikatorer om konjunkturudviklingen til brug for den økonomiske og monetære politik. Oprettelsen af Den Monetære Union skabte et presserende behov for sådanne statistikker. Forordningen om konjunkturstatistik var et kompromis mellem de økonomiske og monetære beslutningstageres vidtrækkende ønsker og de nationale statistiske kontorers begrænsede midler. Kort efter at forordningen var trådt i kraft, blev det således klart, at bestræbelserne på at forbedre konjunkturstatistikken skulle fortsætte efter den femårige gennemførelsesperiode, som er fastsat i forordningen.

I et dokument, som Den Europæiske Centralbank offentliggjorde i 2000 om kravene til generel økonomisk statistik, understregedes igen dette behov. Eurostat har siden da drøftet indholdet af en ændringsforordning med medlemsstaterne uden at se bort fra deres prioriteringer i forbindelse med gennemførelsen af den gældende forordning.

I ØMU-handlingsplanfra efteråret 2000 fremhæves importpriserne og sondringen mellem euroområde og ikke-euroområde ved indberetning af industriindikatorer for andre markeder end hjemmemarkedet som elementer, der fortrinsvis bør indgå i ændringsforordningen. I efterfølgende situationsrapporter om handlingsplanen efterlystes endvidere en udbygning af statistikkerne over servicesektoren.

Endelig udarbejdede Udvalget for det Statistiske Program en række vigtige europæiske økonomiske indikatorer (PEEI), hvori der peges på krav til aktualitet og gennemførelsesfrister, herunder indikatorerne importpriser og priser på tjenesteydelser, som ikke er omfattet af den oprindelige forordning om konjunkturstatistik. Det Europæiske Råd har godkendt PEEI.

Kravene i ØMU-handlingsplanog PEEI er integreret i det forslag til ændringsforordning om konjunkturstatistik, som er forelagt for Rådet og Europa-Parlamentet. Der blev indgået et kompromis om forslagets endelige tekst med medlemsstaterne med undtagelse af Østrig, som havde principielle retlige indsigelser. Tiltrædelseslandene og EFTA-landene har taget aktivt del i drøftelserne om forslaget til ændringsforordning. Alle tiltrædelseslandene støtter forslaget undtagen Ungarn, som ikke mener, der vil være tilstrækkelige ressourcer til gennemførelsen.

Ændringsforslaget rummer en lang række forbedringer af den gældende rådsforordning om konjunkturstatistik. Følgende er de vigtigste:

- Indførelse af en importprisvariabel på samme detaljeringsniveau som produktionsprisvariablen.

- Variablerne omsætning, ordreindgang, produktionspriser og importpriser vedrørende andre markeder end hjemmemarkedet opdeles efter euroområde og ikke-euroområde. Detaljeringsniveauet er begrænset til det 2-cifrede niveau i NACE/CPA.

- Indførelse af et produktionsprisindeks for særligt relevante servicesektorer, for hvilke forbrugerprisindeksene ikke giver et tilstrækkeligt godt billede af prisudviklingen. Målet for indikatoren er etablering af et produktionsprisindeks for virksomheders tjenesteydelser til andre virksomheder.

- Ændring af referenceperioden for produktionen i bygge- og anlægssektoren fra "mindst et kvartal" til en måned. Med en sådan ændring vil man for første gang råde over en tilstrækkelig følsom indikator, som afspejler udviklingen inden for en så ekstremt ustabil sektor som bygge- og anlægssektoren.

- Afkortning af indberetningsfristerne for en række konjunkturstatistikindikatorer, som også indgår i de vigtigste europæiske økonomiske indikatorer (PEEI), således at de svarer til de aktualitetskrav, der gælder for PEEI.

- Mange detaljerede operationelle forbedringer, som udspringer af praksis med dataindsamling og -bearbejdning i henhold til den gældende forordning om konjunkturstatistikker, f.eks. mere konsistent behandling af dataaggregater og datakorrektioner (korrektion for antal arbejdsdage og sæsonkorrektioner).

- Præcisering af byggeomkostningerne og priserne inden for bygge- og anlægssektoren. I henhold til den gældende forordning indberettes variablen byggeomkostninger, men variablen produktionspriser kan anvendes som tilnærmet værdi. Ændringsforordningen begrænser denne praksis til en overgangsperiode og foreskriver iværksættelse af en gennemførlighedsundersøgelse for at vurdere mulighederne for at indføre et prisindeks parallelt med byggeomkostningsindekset.

I forslaget til ændringsforordning lægges der eksplicit op til fastlæggelse af en europæisk fremgangsmåde for forskellige indikatorer, bl.a. en fælles importprisindikator for euroområdet. Der gennemføres i øjeblikket et pilotprojekt i medlemsstaterne med henblik på en sådan fælles fremgangsmåde for omsætningsindekset for detailhandelen. En mindre stikprøve vil i stort omfang kunne afkorte indberetningsfristen for detailhandelsindekset fra de nuværende t+60 dage efter referenceperioden til t+30 dage i begyndelsen af 2004. Omsætningsindekset for detailhandlen er en vigtig indikator for forbrugernes efterspørgsel. En europæisk fremgangsmåde vil kræve en forskellig metodologi for hver indikator.

Ifølge forslaget til ændringsforordning skal der foretages en række gennemførlighedsundersøgelser, og der gives mulighed for at ændre listen over variabler og de nærmere betingelser i forbindelse hermed via en udvalgsprocedure:

- variablen "præsterede arbejdstimer" for detailhandlen og for andre tjenesteydelser

- variablen "bruttolønninger" for detailhandlen og for andre tjenesteydelser

- en referenceperiode på en måned for omsætningen inden for andre tjenesteydelser.

Ændringsforordningen indeholder også bestemmelser om en række tekniske forenklinger. De er blevet til i nært samarbejde med ECB med det formål at reducere de nationale statistiske kontorers arbejdsbyrde og uden at forringe kvaliteten af konjunkturstatistikken. Navnlig er der blevet taget særlig hensyn til de mange små kommende medlemsstater. I forslaget er der gjort betydelige indrømmelser med hensyn til detaljeringsniveau og referenceperiode for en række indikatorer for de medlemsstater, hvis værditilvækst er under 1 % af EU's samlede værditilvækst.

Alt i alt er ændringsforordningen om konjunkturstatistik et vigtigt skridt fremad i retning mod etableringen af et system af konjunkturstatistikker, som opfylder den økonomiske og monetære politiks behov. Forslaget til ændringsforordning, som er resultatet af et kompromis, udfylder mange af hullerne i den nuværende forordning og giver samtidig medlemsstaterne tilstrækkelig tid til at gennemføre ændringerne. Endvidere foreskriver forordningsforslaget undersøgelse af mulighederne for yderligere initiativer med en forenklet (udvalgs)procedure i tilfælde af positive resultater. Med denne bestemmelse gøres det lettere at afpasse konjunkturstatistikken efter den økonomiske og monetære politiks behov.

Forordningsforslaget vil blive forelagt for Europa-Parlamentet og Rådet.

2003/0325 (COD)

Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 1165/98 om konjunkturstatistik

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen [1],

[1] EUT C af , s. .

efter høring af Den Europæiske Centralbank i overensstemmelse med traktatens artikel 105, stk. 4 [2],

[2] EUT C af , s. .

efter proceduren i traktatens artikel 251, og

ud fra følgende betragtninger:

(1) I Rådets forordning (EF) nr. 1165/98 af 19. maj 1998 om konjunkturstatistik [3] blev der etableret en fælles ramme for indsamling, udarbejdelse, indberetning og evaluering af Fællesskabets erhvervsstatistikker til analyse af konjunkturudviklingen.

[3] EFT L 162 af 5.6.1998, s. 1

(2) Med gennemførelsen af forordning (EF) nr. 1165/98 ved Kommissionens forordning (EF) nr. 586/2001 [4], (EF) nr. 588/2001 [5] og (EF) nr. 606/2001 [6] om henholdsvis definitionen af industrihovedgrupper, definitionen af variabler og dispensationer til medlemsstaterne blev der samlet en lang række praktiske erfaringer, som gør det muligt at fastlægge foranstaltninger til yderligere forbedring af konjunkturstatistikken.

[4] EFT L 86 af 27.3.2001, s. 11.

[5] EFT L 86 af 27.3.2001, s. 18.

[6] EFT L 92 af 2.4.2001, s. 1.

(3) I sin handlingsplan om statistikkrav i ØMU og i efterfølgende situationsrapporter om gennemførelsen af denne handlingsplan har Rådet (økonomi og finans) peget på yderligere fundamentale kriterier for forbedring af de statistikker, som er omfattet af forordning (EF) nr. 1165/98.

(4) For at Den Europæiske Centralbank kan gennemføre sin pengepolitik, er det som nævnt i dokumentet "Den Europæiske Centralbanks statistiske krav inden for generel økonomisk statistik" vigtigt, at konjunkturstatistikken videreudvikles, og især at banken råder over aktuelle, pålidelige og relevante aggregater for euroområdet.

(5) Udvalget for det Statistiske program, der blev nedsat ved Rådets afgørelse 89/382/EØF [7], har fastlagt vigtige europæiske økonomiske indikatorer (PEEI), som ligger uden for rammerne af forordning (EF) nr. 1165/98.

[7] EFT L 181 af 28.6.1989, s. 47.

(6) Det er derfor nødvendigt at ændre forordning (EF) nr. 1165/98 på områder, som er særligt relevante for pengepolitikken og for analysen af konjunkturudviklingen.

(7) De i denne forordning fastsatte foranstaltninger er i overensstemmelse med udtalelse fra Udvalget for det Statistiske program -

UDSTEDT FØLGENDE FORORDNING:

Artikel 1

I forordning (EF) nr. 1165/98 foretages følgende ændringer:

(1) I artikel 4, stk. 2, indsættes følgende:

"(d) deltagelse i europæiske stikprøveprogrammer, som koordineres af Eurostat med henblik på at udarbejde europæiske skøn.

de stikprøveprogrammer, som er nævnt i litra d), er nærmere beskrevet i bilaget. Godkendelse og gennemførelse heraf sker efter proceduren i artikel 18

europæiske stikprøveprogrammer etableres kun, når nationale stikprøveprogrammer ikke opfylder de europæiske krav. Deltager en medlemsstat i et europæisk stikprøveprogram opfylder den sine forpligtelser med hensyn til levering af data til den pågældende variabel i overensstemmelse med målsætningen for det europæiske stikprøveprogram. De europæiske programmer kan fastlægge detaljeringsniveauet og fristerne for dataindberetningen."

(2) Bilag A til D ændres som anført i bilaget til denne forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

BILAG

DEL (A)

Bilag A til forordning (EF) nr. 1165/98 ændres således:

Anvendelsesområde

Litra a) ("Anvendelsesområde") affattes således:

"Dette bilag gælder for alle aktiviteter i hovedafdeling C til E i NACE eller alle produkter i hovedafdeling C til E i CPA."

Variabler

Litra c) ("Variabler") ændres således:

1) Følgende variabel indsættes i nr. 1):

Variabel // Betegnelse

340 // Importpriser

2) Nr. 2) affattes således:

"2) Oplysningerne om produktionspriser på andre markeder end hjemmemarkedet (nr. 312) og importpriser (nr. 340) kan beregnes ved hjælp af enhedsværdier fra udenrigshandelsstatistikken eller andre kilder, hvis der ikke sker nogen væsentlig forringelse i datakvaliteten sammenlignet med specifikke prisdata. Efter proceduren i artikel 18 fastlægger Kommissionen betingelserne for sikring af den nødvendige datakvalitet."

3) Nr. 9) affattes således:

"9) Oplysningerne om produktionspriser og importpriser (nr. 310, 311, 312 og 340) udarbejdes ikke for følgende grupper i NACE eller CPA: 12.0, 22.1, 23.3, 29.6, 35.1, 35.3, 37.1, 37.2. Listen over grupper kan efter proceduren i artikel 18 ændres inden tre år efter datoen for forordningens ikrafttræden."

4) Følgende nr. 10) indsættes:

"10) Variablen om importpriser beregnes på grundlag af CPA-produkter. Importenhederne kan være klassificeret under andre aktiviteter end de i hovedafdeling C til E i NACE opførte."

Form

I litra d) ("Form") affattes nr. 1) til 4) således:

"1) Alle disponible variabler indberettes i ukorrigeret form.

2) Desuden indberettes produktionsvariablen (nr. 110) og variablen præsterede arbejdstimer (nr. 220) i angivelser korrigeret for antal arbejdsdage. Andre variabler, der påvirkes af antallet af arbejdsdage, kan også indberettes i arbejdsdagskorrigeret form. Listen over variabler, som indberettes i angivelser korrigeret for antal arbejdsdage kan ændres efter proceduren i artikel 18.

3) Desuden kan medlemsstaterne indberette variablerne i sæsonkorrigeret form og i form af trend-cykelserier. Kun hvis oplysningerne ikke indberettes i sådanne former, kan Kommissionen (Eurostat) udarbejde og offentliggøre sæsonkorrigerede serier og trend-cykelserier for disse variabler.

4) Variablerne 110, 310, 311, 312 og 340 indberettes som indekstal. Alle andre variabler kan indberettes enten som indekstal eller som absolutte tal."

Referenceperiode

I litra e) ("Referenceperiode") indsættes følgende variabel:

Variabel // Referenceperiode

340 // måned

Detaljeringsniveau

Litra f) ("Detaljeringsniveau") affattes således:

1) Nr. 1) og 2) affattes således:

"1) Alle variabler undtagen variablen importpriser (nr. 340) indberettes på hovedafdelings- (1 bogstav), afdelings- (2 bogstaver) og hovedgruppeniveau (2 cifre) i NACE. Variablen 340 indberettes på hovedafdelings- (1 bogstav), afdelings- (2 bogstaver) og hovedgruppeniveau (2 cifre) i CPA"

"2) For hovedafdeling D i NACE skal indekset for produktionen (nr. 110) og indekset for produktionspriserne (nr. 310, 311, 312) desuden indberettes på 3-cifret og 4-cifret niveau i NACE. Indekset for importpriser (nr. 340) indberettes på 3-cifret og 4-cifret niveau i CPA. De indberettede produktions- og produktionsprisindeks på 3-cifret og 4-cifret niveau skal repræsentere mindst 90 % af en medlemsstats samlede værditilvækst i hovedafdeling D i NACE i et givet basisår. De indberettede importprisindeks på 3-cifret og 4-cifret niveau skal repræsentere mindst 90 % af en medlemsstats samlede import af produkter i hovedafdeling D i CPA i et givet basisår. Medlemsstater, hvis samlede værditilvækst i hovedafdeling D i NACE (eller importen af produkter i hovedafdeling D i CPA) i et givet basisår udgør mindre end 4 % af EF-totalen, skal ikke indberette disse variabler på et så detaljeret niveau."

2) Nr. 4) affattes således:

"4) Endvidere indberettes alle variabler, undtagen variablerne vedrørende omsætning og ordreindgang (nr. 120, 121, 122, 130, 131, 132), for den samlede industri, der defineres som hovedafdeling C til E i NACE, og industrihovedgrupperne som defineret i Kommissionens forordning (EF) nr. 586/2001."

3) Følgende nr. 5) til 10) indsættes:

"5) Variablerne vedrørende omsætning (nr. 120, 121, 122) indberettes for den samlede industri, der defineres som hovedafdeling C og D i NACE, og industrihovedgrupperne med undtagelse af de industrihovedgrupper, der er defineret for energi.

6) Variablerne vedrørende ordreindgang (nr. 130, 131, 132) indberettes for den samlede fremstillingsindustri, hovedafdeling D i NACE, og et begrænset udsnit af industrihovedgrupper, der omfatter de NACE-hovedgrupper, som er nævnt i dette bilags litra c), "Variabler" under nr. 8).

7) Variablen importpriser (nr. 340) indberettes for samtlige industriprodukter, hovedafdeling C til E i CPA, og industrihovedgrupper defineret i henhold til forordning (EF) nr. 586/2001 på grundlag af produktgrupper i CPA.

8) For variablen importpriser (nr. 340) kan Kommissionen efter proceduren i artikel 18 fastlægge de nærmere retningslinjer for iværksættelse af et europæisk stikprøveprogram som defineret i artikel 4, stk. 2, litra d).

9) Variablerne vedrørende andre markeder end hjemmemarkedet (nr. 122, 132 og 312) indberettes efter euroområde og ikke-euroområde. Denne sondring skal anvendes for den samlede industri defineret som hovedafdeling C til E i NACE, industrihovedgrupperne, hovedafdelings- (1 bogstav), afdelings- (2 bogstaver) og hovedgruppeniveau (2 cifre)i NACE. Oplysningerne om NACE-hovedafdeling E er ikke nødvendig for variabel 122. Variablen importpriser (nr. 340) indberettes også efter euroområde og ikke-euroområde. Sondringen skal anvendes for den samlede industri defineret som hovedafdeling C til E i CPA, industrihovedgrupperne, hovedafdelings- (1 bogstav), afdelings- (2 bogstaver) og hovedgruppeniveau (2 cifre) i CPA. For sondringen mellem euroområde og ikke-euroområde kan Kommissionen efter proceduren i artikel 18 fastlægge retningslinjerne for iværksættelse af det europæiske stikprøveprogram som defineret i artikel 4, stk. 2, litra d). Det europæiske stikprøveprogram kan begrænse importprisvariablens dækningsområde til import af produkter fra lande uden for euroområdet. Medlemsstater, som ikke har indført euroen, skal ikke foretage nogen sondring mellem euroområde og ikke-euroområde for variablerne 122, 132, 312 og 340.

10) Medlemsstater, hvis værditilvækst i NACE-hovedafdeling C, D og E i et givet basisår udgør mindre end 1 % af EF-totalen, skal kun indberette data for den samlede industri, industrihovedgrupper samt hovedafdelingsniveau i NACE eller CPA."

Dataindberetningsfrister

Litra g) ("Dataindberetningsfrister") ændres således:

1) I nr. 1) ændres eller indsættes følgende variabler:

Variabel // Frister

110 // 1 måned og 10 kalenderdage

(...) // (...)

210 // 2 måneder

(...) // (...)

340 // 1 måned og 15 kalenderdage

2) Nr. 2) affattes således:

"2) Fristen kan forlænges med indtil 15 kalenderdage for data på gruppeniveau og undergruppeniveau i NACE eller gruppeniveau og undergruppeniveau i CPA.

For de medlemsstater, hvis værditilvækst i hovedafdeling C, D og E i NACE i givet basisår udgør mindre end 3 % af EF-totalen, kan fristen forlænges med indtil 15 kalenderdage for data om den samlede industri, industrihovedgrupper, data på hovedafdelingsniveau og hovedgruppeniveau i NACE eller CPA."

Pilotundersøgelser

I litra h) ("Pilotundersøgelser") udgår nr. 2) og 3).

Første referenceperiode

I litra i) ("Første referenceperiode") indsættes følgende afsnit:

"Første referenceperiode for indberetningen af variabler om andre markeder end hjemmemarkedet opdelt efter euroområde og ikke-euroområde er senest januar 2005."

"Første referenceperiode for variabel 340 er senest januar 2006, forudsat at senest 2005 anvendes som basisår."

Overgangsperiode

I litra j) ("Overgangsperiode") indsættes følgende numre:

"3) For variablen 340 og sondringen mellem euroområde og ikke-euroområde for variablerne 122, 132, 312 og 340 kan der efter proceduren i artikel 18 indrømmes en overgangsperiode, der ophører senest [dato fastsættes senere - vil være 2 år efter denne ændringsforordnings ikrafttræden].

4) For ændringen i fristerne for indberetning af data til variabel 110 kan der indrømmes en overgangsperiode, der ophører senest [dato fastsættes senere - vil være 2 år efter denne ændringsforordnings ikrafttræden].

5) For ændringen i fristerne for indberetning af data til variabel 210 kan der indrømmes en overgangsperiode, der ophører senest [dato fastsættes senere - vil være 1 år efter denne ændringsforordnings ikrafttræden]."

DEL (B)

Bilag B til forordning (EF) nr. 1165/98 ændres således:

Variabler

Litra c) ("Variabler") ændres således:

1) Nr. 5) affattes således:

"5) Kun hvis der ikke foreligger data til variablerne vedrørende byggeomkostninger (nr. 320, 321, 322) kan variablen produktionspriser (nr. 310) anvendes som tilnærmet værdi. Denne fremgangsmåde kan anvendes frem til [dato fastsættes senere - vil være 5 år fra denne ændringsforordnings ikrafttræden]."

2) Følgende nr. 6) indsættes:

"6) Kommissionen fastlægger en række undersøgelser, som gennemføres af medlemsstaterne. Under hensyntagen til dataenes relevans i forhold til omkostningerne ved dataindsamlingen og den byrde, der pålægges virksomhederne, udføres undersøgelserne med det formål:

(a) at vurdere mulighederne for at indføre en produktionsprisvariabel (nr. 310) på kvartalsbasis for bygge- og anlægsvirksomhed

(b) at fastlægge en egnet metodologi for dataindsamlingen og indeksberegningen.

Senest [dato fastsættes senere - vil være 1 år fra denne ændringsforordnings ikrafttræden] fremsætter Kommissionen et forslag til definition af en sådan produktionsprisvariabel.

Senest [dato fastsættes senere - vil være 2 år fra denne ændringsforordnings ikrafttræden] forelægger medlemsstaterne en rapport for Kommissionen om resultaterne af disse undersøgelser.

Efter proceduren i artikel 18 træffer Kommissionen senest [dato fastsættes senere - vil være 3 år fra denne ændringsforordnings ikrafttræden] beslutning om, hvorvidt den i overensstemmelse med artikel 17, litra b), vil indføre produktionsprisvariablen med virkning fra basisår 2010."

Form

Litra d) ("Form") affattes således:

"1) Alle disponible variabler indberettes i ukorrigeret form.

2) Desuden indberettes produktionsvariablerne (nr. 110, 115, 116) og variablen præsterede arbejdstimer (nr. 220) i angivelser korrigeret for antal arbejdsdage. Andre variabler, der påvirkes af antallet af arbejdsdage, kan også indberettes i arbejdsdagskorrigeret form. Listen over variabler, som indberettes i angivelser korrigeret for antal arbejdsdage, kan ændres efter proceduren i artikel 18.

3) Desuden kan medlemsstaterne indberette variablerne i sæsonkorrigeret form og i form af trend-cykelserier. Kun hvis oplysningerne ikke indberettes i sådanne former, kan Kommissionen (Eurostat) udarbejde og offentliggøre sæsonkorrigerede serier og trend-cykelserier for disse variabler.

4) Variablerne 110, 115, 116, 320, 321 og 322 indberettes som indekstal. Variabel 411 og 412 indberettes som absolutte tal. Alle andre variabler kan indberettes enten som indekstal eller som absolutte tal."

Referenceperiode

Litra e) ("Referenceperiode") affattes således:

"Der anvendes en referenceperiode på en måned for variabel 110, 115 og 116. En referenceperiode på mindst et kvartal gælder for alle øvrige variabler i dette bilag.

Medlemsstater, hvis værditilvækst i NACE-hovedafdeling F i et givet basisår udgør mindre end 1 % af EF-totalen, skal kun indberette data til variabel 110, 115 og 116 med en referenceperiode på et kvartal."

Detaljeringsniveau

I litra f) ("Detaljeringsniveau") indsættes følgende nr. 6):

"6) Medlemsstater, hvis værditilvækst i NACE-hovedafdeling F i et givet basisår udgør mindre end 1 % af EF-totalen, skal kun indberette data for den samlede bygge- og anlægsvirksomhed (hovedafdelingsniveau i NACE)."

Dataindberetningsfrister

I litra g) ("Dataindberetningsfrister") affattes ordlyden vedrørende variabel 110, 115, 116 og 210 således:

Variabel // Frister

110 // 1 måned og 15 kalenderdage

115 // 1 måned og 15 kalenderdage

116 // 1 måned og 15 kalenderdage

(...) // (...)

210 // 2 måneder

Pilotundersøgelser

I litra h) ("Pilotundersøgelser") udgår nr. 1) og 3).

Første referenceperiode

I litra i) ("Første referenceperiode") indsættes følgende:

"Første referenceperiode for indberetningen af variabel 110, 115 og 116 med en referenceperiode på en måned er senest januar 2005."

Overgangsperiode

I litra j) ("Overgangsperiode") indsættes følgende nr. 3) og 4):

"3) For ændringen af referenceperioden for variabel 110, 115 og 116 kan der efter proceduren i artikel 18 indrømmes en overgangsperiode, der ophører [dato fastsættes senere - vil være 2 år efter denne ændringsforordnings ikrafttræden].

4) For ændringen i fristerne for indberetning af data til variabel 110, 115, 116 og 210 kan der efter proceduren i artikel 18 indrømmes en overgangsperiode, der ophører [dato fastsættes senere - vil være 2 år efter denne ændringsforordnings ikrafttræden]."

DEL (C)

Bilag C til forordning (EF) nr. 1165/98 ændres således:

Variabler

I litra c) ("Variabler") indsættes følgende nr. 4):

"4) Kommissionen fastlægger en række undersøgelser, som gennemføres af medlemsstaterne. Under hensyntagen til dataenes relevans i forhold til omkostningerne ved dataindsamlingen og den byrde, der pålægges virksomhederne, udføres undersøgelserne med det formål:

a) at vurdere mulighederne for at levere data til variablen præsterede arbejdstimer (nr. 220) på kvartalsbasis for detailhandel og reparationsvirksomhed

b) at vurdere mulighederne for at levere data til variablen bruttolønninger (nr. 230) på kvartalsbasis for detailhandel og reparationsvirksomhed

c) at fastlægge en egnet metodologi for dataindsamlingen og indeksberegningen.

Senest [dato fastsættes senere - vil være 2 år fra denne ændringsforordnings ikrafttrædelsesdato] forelægger medlemsstaterne en rapport for Kommissionen om resultaterne af disse undersøgelser.

Efter proceduren i artikel 18 træffer Kommissionen senest [dato fastsættes senere - vil være 3 år fra denne ændringsforordnings ikrafttræden] beslutning om, hvorvidt den i overensstemmelse med artikel 17, litra b), vil indføre variablen præsterede arbejdstimer (nr. 220) og variablen bruttolønninger (nr. 230) med virkning fra basisår 2010."

Form

I litra d) ("Form") affattes nr. 1) og 2) således:

"1) Alle disponible variabler indberettes i ukorrigeret form.

2) Desuden indberettes variablerne omsætning (nr. 120) og salgsmængde (nr. 123) i angivelser korrigeret for antal arbejdsdage. Andre variabler, der påvirkes af antallet af arbejdsdage, kan også indberettes i arbejdsdagskorrigeret form. Listen over variabler, som indberettes i angivelser korrigeret for antal arbejdsdage, kan ændres efter proceduren i artikel 18."

Detaljeringsniveau

Litra f) ("Detaljeringsniveau") ændres således:

1) Nr. 1) affattes således:

"1) Variablerne omsætning (nr. 120) og salgsdeflator/salgsmængde (nr. 330/123) indberettes efter de niveauer, som er defineret i nr. 2), 3) og 4). Variablen antal beskæftigede (nr. 210) indberettes efter det niveau, som er defineret i nr. 4)."

2) Følgende nr. 5) indsættes:

"5) Medlemsstater, hvis omsætning i NACE-hovedgruppe 52 i et givet basisår udgør mindre end 1 % af EF-totalen, skal kun indberette data til variablerne omsætning (nr. 120) og salgsdeflator/salgsmængde (nr. 330/123) efter de niveauer, som er defineret i nr. 3) og 4)."

Dataindberetningsfrister

Litra g) ("Dataindberetningsfrister") affattes således:

"1) Variablerne omsætning (nr. 120) og salgsdeflator/salgsmængde (nr. 330/123) indberettes inden for to måneder på de niveauer, som er specificeret i dette bilags litra f), nr. 2). For medlemsstater, hvis omsætning i hovedgruppe 52 i et givet basisår udgør mindre end 3 % af EF-totalen, kan denne frist forlænges med indtil 15 dage.

2) Variablerne omsætning (nr. 120) og salgsdeflator/salgsmængde (nr. 330/123) indberettes inden for en måned på de niveauer, som er specificeret i dette bilags litra f), nr. 3) og 4). Medlemsstaterne kan vælge at indberette variablerne vedrørende omsætningen (nr. 120) og salgsdeflatoren/salgsmængden (nr. 330/123) efter fordelingen i det europæiske stikprøvesystem som defineret i artikel 4, stk. 2, litra d). Retningslinjerne for denne fordeling fastlægges efter proceduren i artikel 18.

3) Variablen antal beskæftigede indberettes inden for 2 måneder efter udløbet af referenceperioden. For medlemsstater, hvis omsætning i hovedgruppe 52 i et givet basisår udgør mindre end 3 % af EF-totalen, kan denne frist forlænges med indtil 15 dage."

Pilotundersøgelser

I litra h) ("Pilotundersøgelser") udgår nr. 2) og 4).

Overgangsperiode

I litra j) ("Overgangsperiode") indsættes følgende nr. 4):

"4) For ændringen i fristerne for indberetning af data til variabel 210 kan der efter proceduren i artikel 18 indrømmes en overgangsperiode, der ophører senest [dato fastsættes senere - vil være 1 år efter denne ændringsforordnings ikrafttræden]."

DEL (D)

Bilag D til forordning (EF) nr. 1165/98 ændres således:

Variabler

Litra c) ("Variabler") ændres således:

1) I nr. 1) indsættes følgende variabel:

Variabel // Betegnelse

310 // Produktionspriser

2) Følgende nr. 3) og 4) indsættes:

"3) Variablen produktionspriser (nr. 310) omfatter tjenesteydelser til virksomheder eller til personer, der repræsenterer virksomheder.

4) Kommissionen fastlægger en række undersøgelser, som gennemføres af medlemsstaterne. Under hensyntagen til dataenes relevans i forhold til omkostningerne ved dataindsamlingen og den byrde, der pålægges virksomhederne, udføres undersøgelserne med det formål:

a) at vurdere mulighederne for at indføre en variabel for præsterede arbejdstimer (nr. 220) på kvartalsbasis for andre tjenesteydelser

b) at vurdere mulighederne for at indføre en variabel for bruttolønninger (nr. 230) på kvartalsbasis for andre tjenesteydelser

c) at fastlægge en egnet metodologi for dataindsamlingen og indeksberegningen

d) at definere et passende detaljeringsniveau. Dataene opdeles efter økonomisk aktivitet efter hovedafdelinger og mere detaljerede niveauer i NACE, dog ikke lavere end de tocifrede NACE-hovedgrupper eller grupperinger af disse.

Senest [dato fastsættes senere - vil være 2 år fra denne ændringsforordnings ikrafttræden] forelægger medlemsstaterne en rapport for Kommissionen om resultaterne af disse undersøgelser.

Efter proceduren i artikel 18 træffer Kommissionen senest [dato fastsættes senere - vil være 3 år fra denne ændringsforordnings ikrafttræden] beslutning om, hvorvidt den i overensstemmelse med artikel 17, litra b), vil indføre variablen præsterede arbejdstimer (nr. 220) og variablen bruttolønninger (nr. 230) med virkning fra basisåret 2010."

Form

Litra d) ("Form ") ændres således:

1) Nr. 1) og 2) affattes således:

"1) Alle disponible variabler indberettes i ukorrigeret form.

2) Omsætningsvariablen (nr. 120) indberettes også i angivelser korrigeret for antal arbejdsdage. Andre variabler, der påvirkes af antallet af arbejdsdage, kan også indberettes i arbejdsdagskorrigeret form. Listen over variabler, som indberettes i angivelser korrigeret for antal arbejdsdage, kan ændres efter proceduren i artikel 18."

2) Nr. 4) affattes således:

"4) Produktionsprisvariablen (nr. 310) indberettes som indekstal. Alle andre variabler indberettes som indekstal eller som absolutte tal."

Referenceperiode

I litra (e) ("Referenceperiode")indsættes følgende:

"2) Kommissionen fastlægger en række undersøgelser, som gennemføres af medlemsstaterne. Under hensyntagen til fordelene ved en reduceret referenceperiode i forhold til omkostningerne ved dataindsamlingen og den byrde, der pålægges virksomhederne, udføres undersøgelserne med henblik på at vurdere mulighederne for at reducere referenceperioden på et kvartal for omsætningsvariablen (nr.120) til en referenceperiode på en måned.

Senest [dato fastsættes senere - vil være 2 år fra denne ændringsforordnings ikrafttræden] forelægger medlemsstaterne en rapport for Kommissionen om resultaterne af disse undersøgelser.

Efter proceduren i artikel 18 træffer Kommissionen senest [dato fastsættes senere - vil være 3 år fra denne ændringsforordnings ikrafttræden] beslutning om, hvorvidt den i overensstemmelse med artikel 17, litra d), vil revidere frekvensen af udarbejdelsen af omsætningsvariablen."

Detaljeringsniveau

Litra f) ("Detaljeringsniveau") ændres således:

1) Nr. 3) og 4) affattes således:

"3) For hovedgruppe 50, 51, 64 og 74 i NACE skal medlemsstater, hvis omsætning i disse NACE-hovedgrupper i et givet basisår udgør mindre end 4 % af EF-totalen, kun indberette omsætningsvariablen på 2-cifret niveau.

4) For hovedafdeling I i NACE skal medlemsstater, hvis samlede værditilvækst i denne NACE-hovedafdeling i et givet basisår udgør mindre end 4 % af EF-totalen, kun indberette variablen antal beskæftigede (nr. 210) på hovedafdelingsniveau."

2) Følgende nr. 5), 6) og 7) indsættes:

"5) Variablen produktionspriser (nr. 310) indberettes for følgende aktiviteter og grupperinger i NACE:

60.24, 63.11, 63.12, 64.11, 64.12 på 4-cifret niveau

61.1, 62.1, 64.2 på 3-cifret niveau

72.1 til 72.6 på 3-cifret niveau

summen af 74.11 til 74.14

summen af 74.2 og 74.3

74.4 til 74.7 på 3-cifret niveau.

Som tilnærmet værdi for NACE 74.4 kan anføres reklameplaceringsmængden.

NACE 74.5 omfatter den samlede pris for rekruttering af arbejdskraft og personale, som er stillet til rådighed.

6) Efter proceduren i artikel 18 kan listen over aktiviteter og grupperinger af aktiviteter ændres senest [dato fastsættes senere - vil være 3 år fra denne ændringsforordnings ikrafttræden].

7) For hovedgruppe 72 i NACE skal variablen produktionspriser (nr. 310) kun indberettes på 2-cifret niveau af de medlemsstater, hvis omsætning i disse hovedgrupper i NACE i et givet basisår udgør mindre end 4 % af EF-totalen."

Dataindberetningsfrister

Litra g) ("Dataindberetningsfrister") affattes således:

"Efter udløbet af referenceperioden indberettes variablerne inden for følgende frister:

Variabel // Frister

120 // 2 måneder

210 // 2 måneder

310 // 3 måneder

Første referenceperiode

I litra i) ("Første referenceperiode") indsættes følgende afsnit:

"Første referenceperiode for indberetningen af variablen produktionspriser (nr. 310) er senest første kvartal af 2005. Fristen for den første referenceperiode vil kunne forlænges med yderligere et år efter proceduren i artikel, forudsat at senest 2005 anvendes som basisår."

Overgangsperiode

I litra j) ("Overgangsperiode") indsættes følgende afsnit:

"For variablen nr. 310 kan der efter proceduren i artikel 18 indrømmes en overgangsperiode, der ophører senest [dato fastsættes senere - vil være 3 år fra denne ændringsforordnings ikrafttræden]. Der vil kunne indrømmes en yderligere overgangsperiode på et år for implementeringen af variabel nr. 310 for hovedgruppe 63 og 74 i NACE.

For ændringen i fristerne for indberetning af data til variabel 120 og 210 kan der efter proceduren i artikel 18 indrømmes en overgangsperiode der ophører senest [dato fastsættes senere - vil være 1 år fra denne ændringsforordnings ikrafttræden]."

FINANSIERINGSOVERSIGT TIL FORSLAGET

Politikområde: Statistik

Aktiviteter: Erhvervsstatistik; konjunkturstatistik

Titel: Forslag til Europa-Parlamentets og Rådets forordning (EF) nr. .../..om ændring af Rådets forordning (EF) nr. 1165/98 om konjunkturstatistik.

1. BUDGETPOST (nummer og betegnelse)

B5-6000 (ESTAT) Politik for statistisk information

2. SAMLEDE TAL

2.1. Samlet rammebevilling (del B):

4,5 mio. EUR som forpligtelsesbevilling. Den eksisterende budgettildeling under denne budgetpost omfatter allerede dette beløb, og det er ikke nødvendigt med yderligere ressourcer. Nærværende forslag er i overensstemmelse med Kommissionens gældende finansielle programmering.

2.2. Gennemførelsesperiode:

Fra 2004/2005 uden begrænsning af gennemførelsesperiode.

2.3. Samlet flerårigt skøn over udgifterne:

(a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)

Mio. EUR (3 decimaler)

>TABELPOSITION>

* Forventet fordeling af udgifter på budgetposter for hvert år (mio. EUR):

Samtlige budgetmidler opføres under budgetpost B5-6000. Eurostat træffer hvert år afgørelse om forfaldsplanen, og i denne forbindelse fastlægges tildelingen af midler til denne foranstaltning.

(b) Personale- og andre driftsudgifters samlede budgetvirkninger (jf. punkt 7.2 og 7.3)

>TABELPOSITION>

De anførte personaleudgifter vil kunne finansieres af de midler, der allerede er afsat til politikområdet statistik.

Personaleressourcerne er nødvendige til modtagelse, validering og bearbejdning af data fra medlemsstaterne og vedrører ikke udgifterne til finansiel støtte.

Hverken forordningen om konjunkturstatistik eller den foreslåede ændringsforordning indeholder bestemmelser om en slutdato for udarbejdelse af statistikkerne. De samlede bevillinger på 0,648 mio. EUR dækker derfor kun foranstaltningens første 6 år. De samme virkninger gør sig også gældende for de efterfølgende år.

>TABELPOSITION>

2.4. Forenelighed med den finansielle programmering og de finansielle overslag

Forslaget er foreneligt med den gældende finansielle programmering.

2.5. Virkninger for budgettets indtægtsside:

Ingen (vedrører tekniske aspekter ved en foranstaltnings gennemførelse)

3. BUDGETSPECIFIKATIONER

>TABELPOSITION>

4. RETSGRUNDLAG

Artikel 285, 157 og 165 i traktaten om oprettelse af Det Europæiske Fællesskab

Rådets forordning (EF) nr. 322/97 om EF-statistikker

Europa-Parlamentets og Rådets beslutning nr. 2367/2002/EF af 16. december 2002 om Fællesskabets statistiske program 2003-2007

Rådets forordning (EF) nr.1165/98 om konjunkturstatistik

5. BESKRIVELSE OG BEGRUNDELSE

5.1. Behov for EU-foranstaltninger

5.1.1. Mål

Formålet med dette forslag er at etablere et lovgrundlag for udarbejdelse af harmoniserede statistikker til brug for den monetære politik inden for rammerne af ØMU'en. Ændringsforordningen om konjunkturstatistik vil i stort omfang opfylde Den Europæiske Centralbanks behov for bedre statistiske data til gennemførelse af den monetære politik. Disse behov er beskrevet i ØMU-handlingsplanen fra 2000, de forskellige situationsrapporter og listen over vigtige europæiske økonomiske indikatorer.

Når ændringsforordningens forbedringer er blevet gennemført, vil Den Europæiske Centralbank råde over et bedre datagrundlag til brug for den monetære politik.

5.1.2. Dispositioner, der er truffet på grundlag af forhåndsevalueringen

Rådets forordning (EF) nr. 1165/98 om konjunkturstatistik har dannet grundlag for indsamling af en lang række månedlige og kvartalsvise indikatorer om konjunkturudviklingen til brug for den økonomiske og monetære politik. Med oprettelsen af Den Monetære Union blev der skabt et presserende behov for sådanne statistikker. Forordningen var et kompromis mellem den økonomiske og monetære politiks vidtrækkende behov og medlemsstaternes begrænsede midler. Umiddelbart efter at forordningen var trådt i kraft, blev det således klart, at bestræbelserne på at udvide omfanget af konjunkturstatistikken skulle fortsætte.

I et dokument, som Den Europæiske Centralbank offentliggjorde i 2000 om kravene til generel økonomisk statistik, understregedes dette behov. Eurostat har siden da drøftet indholdet af en ændringsforordning med medlemsstaterne uden at se bort fra deres prioriteringer i forbindelse med gennemførelsen af den gældende forordning. I ØMU-handlingsplanen fra efteråret 2000 fremhæves importpriserne og sondringen mellem euroområde og ikke-euroområde ved indberetning af industriindikatorer for andre markeder end hjemmemarkedet som elementer, der fortrinsvis bør indgå i ændringsforordningen. I situationsrapporter om handlingsplanen efterlystes også en udbygning af statistikkerne over servicesektoren. Endelig udarbejdede Udvalget for det Statistiske Program en række vigtige europæiske økonomiske indikatorer (PEEI), hvori der peges på krav til aktualitet og gennemførelsesfrister. Disse indikatorer er blevet godkendt af Udvalget for det Statistiske Program, Europa-Kommissionen og Økofin-Rådet.

Alle medlemsstater undtagen Østrig nåede til enighed om forslagets endelige udformning, som Udvalget for det Statistiske Program kan tilslutte sig. Østrig har principielle retlige indsigelser mod forslagets bestemmelser om udvalgsproceduren. Tiltrædelseslandene og EFTA-landene har taget aktivt del i drøftelserne om forslaget til ændringsforordning. Blandt tiltrædelseslandene har Ungarn udtrykt modstand mod forslaget på grund af manglende midler til at gennemføre ændringsforordningens foranstaltninger.

5.2. Indsatsområder og nærmere bestemmelser for støtten

Den foreslåede forordning indeholder de retlige rammer for de nationale statistiske kontorers udarbejdelse af de fastlagte statistiske variabler. Disse variabler vil der blive gjort nærmere rede for i gennemførelsesbestemmelserne. Både denne rammeforordning og kommende gennemførelsesbestemmelser beskriver, hvilke statistiske variabler, der skal indberettes, mens medlemsstaterne selv kan vælge, hvordan de vil tilvejebringe variablerne. Dog vil metodebeskrivelsen indeholde anbefalinger vedrørende gennemførelsen.

I praksis vil mange medlemsstater udvide eksisterende undersøgelser eller gennemføre nye specifikke undersøgelser for at tilvejebringe de krævede resultater. Kommissionen baserer sit finansielle bidrag på støtteansøgninger, som medlemsstaterne indsender forinden, og som skal indeholde opgørelser over de skønnede omkostninger. Der vil således være én enkelt foranstaltning om året: der vil blive ydet støtte til de nationale statistiske kontorer som bidrag til dækning af de etableringsudgifter, der er forbundet med iværksættelsen af en sådan undersøgelse, f.eks. gennemførlighedsundersøgelser, gennemførelsesomkostninger, kvalitetsanalyser, pilotundersøgelser mv. Der vil ikke blive ydet støtte til dækning af løbende omkostninger i forbindelse med gennemførelsen af undersøgelserne. Kommissionen indgår ikke forpligtelser angående støtteprogrammernes omfang eller finansiering af specifikke foranstaltninger.

5.3. Gennemførelsesmetoder

Støtteproceduren og al databehandling vil blive varetaget af vedtægtsmæssigt kommissionspersonale uden eksternalisering.

6. FINANSIELLE VIRKNINGER

6.1. Samlede finansielle virkninger for budgettets del B (hele programperioden)

6.1.1. Finansieringsstøtte

Forpligtelsesbevillinger i mio. EUR (3 decimaler)

>TABELPOSITION>

*Forventet fordeling af udgifter på budgetposter for hvert år (mio. EUR):

Samtlige budgetmidler opføres under budgetpost B5-6000. Eurostat træffer hvert år afgørelse om forfaldsplanen, og i denne forbindelse fastlægges tildelingen af midler til denne foranstaltning.

6.2. Beregning af omkostningerne pr. foranstaltning i budgettets del B (hele programperioden) [8]

[8] Nærmere oplysninger i særskilt orienterende dokument.

Forpligtelsesbevillinger i mio. EUR (3 decimaler)

>TABELPOSITION>

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

De anførte personaleudgifter vil kunne finansieres af de midler, der allerede er afsat til politikområdet statistik.

>TABELPOSITION>

7.2. Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmåneders periode.

7.3. Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmåneders periode.

1 Det specificeres, hvilken udvalgstype der er tale om, og hvilken gruppe det tilhører.

>TABELPOSITION>

Hverken forordningen om konjunkturstatistik 1165/98 eller den foreslåede ændringsforordning foreskriver nogen slutdato for udarbejdelsen af statistikkerne. Der kan derfor heller ikke angives nogen varighed eller et samlet beløb.

8. RESULTATOPFØLGNING OG EVALUERING

8.1. Resultatopfølgningssystem

Gennemførelsen af denne forordning er omfattet af en udvalgsprocedure. Som anført i artikel 18 i Rådets forordning (EF) nr. 1165/98 og i bestemmelser, hvor der refereres til denne artikel i ændringsforordningen, vil der blive udarbejdet kommissionsforordninger om beskrivelse af variablerne og om kvalitetsrapporter til Eurostat.

8.2. Hvordan og hvor ofte skal der evalueres?

I henhold til artikel 14 i Rådets forordning (EF) nr. 1165/98 udarbejder Kommissionen regelmæssigt kvalitetsrapporter baseret på oplysninger fra medlemsstaterne. Denne bestemmelse er også relevant for den foreslåede ændringsforordning.

På grundlag af denne rapport evaluerer Kommissionens tjenestegrene kvaliteten og foretager i samråd med medlemsstaterne ændringer i de gældende procedurer eller i de metodologiske anbefalinger for bedre at kunne opfylde kvalitetsstandarderne i fremtiden.

Desuden foretager Kommissionens tjenestegrene i nært samarbejde med Den Europæiske Centralbank en løbende og næsten daglig evaluering af kvaliteten af de leverede data umiddelbart efter, at dataene er blevet indberettet til Kommissionen og de bearbejdede data er videregivet til Den Europæiske Centralbank. Øjeblikkelige kontakter til medlemsstaterne med henblik på afhjælpningsforanstaltninger er resultatet af denne overvågning.

9. FORHOLDSREGLER MOD SVIG

Efter Kommissionens reforminitiativ vedrørende finansiel forvaltning blev der indført et revideret system til intern forvaltning og kontrol. Dette system omfatter bl.a. større mulighed for intern revision.

Den årlige kontrol af, hvilke fremskridt der sker i gennemførelsen af Kommissionens interne kontrolstandarder, er udformet på en sådan måde, at den sikrer, at de procedurer, der anvendes til forebyggelse og opdagelse af svig og uregelmæssigheder, fungerer effektivt.

Der er indført nye regler og procedurer for de vigtigste budgetprocedurer: udbud, støtte, forpligtelser, kontrakter og betalinger. Proceduremanualerne stilles til rådighed for alle, der deltager i udarbejdelsen af retsakter med finansielt indhold, så de kan få klarhed over kompetenceområderne, forenkle arbejdsgangen og orientere sig om de centrale kontrolpunkter. Der undervises i anvendelsen af dem. Manualerne vil med regelmæssige mellemrum blive revideret og opdateret.